2006R0972 — MT — 01.01.2007 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:









▼B

REGOLAMENT TAL-KUMMISSJONI (KE) Nru 972/2006

tad-29 ta' Ġunju 2006

li jistabbilixxi regoli speċjali għal importazzjonijiet ta’ ross basmati u sistema tranżitorja ta’ kontroll biex ikun determinat l-oriġini tagħhom







IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq tar-ross ( 1 ), u b’mod partikolari l-Artikoli 10(2) u 11b tiegħu, Billi: (1) Skond il-Ftehim fil-forma ta’ Skambju ta’ Ittri bejn il-Komunità Ewropea u l-Indja skond l-Artikolu XXVIII tal-GATT 1994 dwar il-modifika ta’ konċessjonijiet fir-rigward tar-ross previsti fl-Iskeda CXL tal-KE annessa mal-GATT 1994 ( 2 ), approvat mid-Deċiżjoni tal-Kunsill 2004/617/KE ( 3 ), id-dazju applikabbli għal importazzjonijiet ta’ ross imfesdaq ta’ ċerti varjetajiet ta’ basmati huwa ffissat għal żero. (2) Skond il-Ftehim fil-forma ta’ Skambju ta’ Ittri bejn il-Komunità Ewropea u l-Pakistan skond l-Artikolu XXVIII tal-GATT 1994 dwar il-modifika ta’ konċessjonijiet fir-rigward ta’ ross previst fl-Iskeda CXL tal-KE anness mal-GATT 1994 ( 4 ), approvat mid-Deċiżjoni tal-Kunsill 2004/618/KE ( 5 ), id-dazju applikabbli għal importazzjonijiet ta’ ross imfesdaq ta’ ċerti varjetajiet ta’ basmati li joriġinaw fil-Pakistan huwa ffissat għal żero. (3) Skond l-Artikolu 2(1) tad-Deċiżjoni 2004/617/KE u l-Artikolu 2(1) tad-Deċiżjoni 2004/618/KE, il-Kummissjoni adottat ir-Regolament (KE) Nru 1549/2004 ( 6 ), li, sakemm kien emendat ir-Regolament (KE) Nru 1785/2003, idderoga minnu fir-rigward ta’ l-arranġamenti għall-importazzjoni tar-ross u stabbilixxa regoli tranżitorji għal importazzjonijiet ta’ ross basmati. Meta wieħed jikkunsidra li r-Regolament (KE) Nru 1785/2003 kien emendat għal din ir-raġuni, għal raġunijiet ta’ ċarezza, ir-Regolament (KE) Nru 1549/2004 għandu jkun sostitwit b’regolament ġdid. (4) Il-Ftehimiet approvati mid-Deċiżjonijiet 2004/617/KE u 2004/618/KE jipprovdu għall-introduzzjoni ta’ sistema ta’ kontroll Komunitarja bbażata fuq analiżi ta’ DNA fuq il-fruntiera u arranġamenti tranżitorji għal importazzjonijiet ta’ ross basmati fl-istennija tad-dħul fis-seħħ ta’ dik is-sistema ta’ kontroll. Minħabba li s-sistema ta’ kontroll definittiva għadha ma ġietx introdotta, għandhom ikunu stabbiliti regoli tranżitorji speċjali. (5) Sabiex ikun eliġibbli għal dazju żero fuq l-importazzjoni, ir-ross basmati għandu jkun jappartjeni għal varjetà speċifikata fil-Ftehimiet. Sabiex ikun aċċertat li ross basmati importat b’rata żero ta’ dazju jissodisfa dawk il-karatteristiċi, għandu jkun kopert minn ċertifikat ta’ awtentiċità mfassal mill-awtoritajiet kompetenti. (6) Sabiex ma jkunx hemm frodi, għandhom jiġu pprovduti miżuri biex tkun ikkontrollata l-varjetà ta’ ross basmati dikjarata. Għal dak l-iskop għandhom ikunu applikati d-dispożizzjonijiet dwar it-teħid ta’ kampjuni stabbiliti fir-Regolament tal-Kummissjoni (KEE) Nru 2454/93 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju ( 7 ). (7) L-arranġamenti tranżitorji ta’ l-importazzjoni għal ross basmati jipprovdu għal proċedura biex ikun ikkonsultat il-pajjiż ta’ l-esportazzjoni fil-każ ta’ disturb fis-suq u possibiliment biex tkun applikata r-rata sħiħa ta’ dazju jekk ma tinstabx soluzzjoni sodisfaċenti meta jintemmuil-konsultazzjonijiet. Għandu jkun definit il-punt li fih is-suq jista’ jkun ikkunsidrat qiegħed isofri minn disturb. (8) Sabiex tkun żgurata ġestjoni amministrattiva tajba ta’ l-importazzjonijiet ta’ ross basmati, għandhom ikunu adottati regoli speċjali, kemm jekk addizzjonali u kemm jekk jidderogaw mir-Regolament tal-Kummissjoni (KE) Nru 1291/2000 li jistabbilixxi regoli dettaljati komuni għall-applikazzjoni tas-sistema tal-liċenzji ta’ l-importazzjoni u ta’ l-esportazzjoni u ta’ ċertifikati ta’ ffissar bil-quddiem għal prodotti agrikoli ( 8 ) u mir-Regolament tal-Kummissjoni (KE) Nru 1342/2003 li jistabbilixxi regoli speċjali u dettaljati għall-applikazzjoni tas-sistema ta’ liċenzi ta’ l-importazzjoni u l-esportazzjoni ta’ ċereali u ross ( 9 ), fir-rigward tal-preżentazzjoni ta’ applikazzjonijiet, tal-ħruġ ta’ liċenzji u ta’ l-użu tagħhom. (9) Sabiex ma tkunx interrotta l-kontinwità ta’ importazzjonijiet ta’ ross basmati, għandu jkun stabbilit li ċertifikati ta’ awtentiċità u liċenzji ta’ l-importazzjoni maħruġa qabel l-1 ta’ Lulju 2006 taħt ir-Regolament (KE) Nru 1549/2004 jibqgħu validi għall-perjodu intier tagħhom ta’ validità u li tkun tapplika rata żero ta’ dazju għal prodotti importati taħt dawk il-liċenzji. (10) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali, Billi: ADOTTAT DAN IR-REGOLAMENT:







Artikolu 1

Dan ir-Regolament għandu japplika għal ross basmati imfesdaq tal-varjetajiet ta’ ross basmati li jaqgħu taħt il-kodiċi NM 1006 20 17 u l-kodiċi NM 1006 20 98, kif speċifikat fl-Anness IIIa tar-Regolament (KE) Nru 1785/2003.

Artikolu 2

1. Applikazzjonijiet għal liċenzji ta’ l-importazzjoni għal ross basmati kif imsemmi fl-Artikolu 10(1) tar-Regolament (KE) Nru 1785/2003 għandu jkun fihom id-dettalji li ġejjin:

a) fil-kaxxa 8, indikazzjoni tal-pajjiż ta’ l-oriġini u l-kelma “iva” mmarkata b’salib;

b) fil-kaxxa 20, waħda mill-annotazzjonijiet elenkati fl-Anness I.

2. Applikazzjonijiet għal liċenzji ta’ l-importazzjoni għal ross basmati għandu jkollhom magħhom:

a) prova li l-applikant huwa persuna fiżika jew ġuridika li, għal mill-inqas tnax-il xahar, wettqet attività kummerċjali fis-settur tar-ross u li hija rreġistrata fl-Istat Membru fejn issir l-applikazzjoni;

b) ċertifikat ta’ awtentiċità ta’ prodott maħruġ minn korp kompetenti fil-pajjiż ta’ l-esportazzjoni, kif elenkat fl-Anness II ma’ hawnhekk.

Artikolu 3

1. Iċ-ċertifikat ta’ awtentiċità għandu jkun imfassal fuq formola skond il-kampjun mogħti fl-Anness III tal-preżenti.

Il-formola għandha tkun ta’ daqs bejn wieħed u ieħor ta’ 210 × 297 millimetru. L-oriġinal għandu jkun imfassal fuq karta li turi kull tip ta’ tbagħbis b’mezzi kemm mekkaniċi kif ukoll kimiċi.

Il-formoli għandhom ikunu stampati u kkompletati bl-Ingliż.

L-oriġinal u l-kopji tiegħu għandhom jew ikunu ttajpjati jew miktuba bl-idejn. Fil-każ ta’ l-aħħar, għandhom jimtlew bil-linka u b’ittri kapitali.

Kull ċertifikat ta’ awtentiċità għandu jkollu numru tas-serje fil-kaxxa ta’ fuq nett fuq in-naħa tal-lemin. Il-kopji għandu jkollhom l-istess numru ta’ l-oriġinal.

It-test tal-formola fil-lingwi l-oħra tal-Komunità għandu jkun ippubblikat fis-serje C ta' Il-Ġurnal Uffiċjali ta’ l-Unjoni Ewropea.

2. Il-korp li joħroġ il-liċenzja ta’ l-importazzjoni għandu jżomm l-oriġinal taċ-ċertifikat ta’ awtentiċità u jagħti kopja lill-applikant.

Iċ-ċertifikat ta’ awtentiċità għandu jkun validu għal 90 jum mid-data tal-ħruġ.

Għandu jkun validu biss jekk il-kaxxi jkunu mimlija kif suppost u jkun iffirmat.

Artikolu 4

1. Il-liċenzji ta’ l-importazzjoni għal ross basmati għandhom jikkontjenu d-dettalji li ġejjin:

(a) fil-kaxxa 8, indikazzjoni tal-pajjiż ta’ l-oriġini u l-kelma “iva” mmarkata b’salib;

(b) fil-kaxxa 20, waħda mill-annotazzjonijiet elenkati fl-Anness IV ma’ hawnhekk.

Il-kopja taċ-ċertifikat ta’ awtentiċità msemmi fl-Artikolu 3(2) għandha tkun annessa mal-liċenzja ta’ l-importazzjoni.

2. Minkejja l-Artikolu 9 tar-Regolament (KEE) Nru 1291/2000, drittijiet li jidderivaw minn liċenzji ta’ l-importazzjoni għal ross basmati m’għandhomx ikunu trasferibbli.

3. Minkejja l-Artikolu 12 tar-Regolament (KE) Nru 1342/2003, il-garanzija li tirrelata għal liċenzji ta’ l-importazzjoni għal ross basmati għandha tkun ta’ 70 EUR għal kull tunnellata metrika.

Artikolu 5

Stati Membri għandhom jibagħtu b’e-mail l-informazzjoni li ġejja lill-Kummissjoni:

(a) sa mhux iktar tard minn jumejn xogħol wara r-rifjut, il-kwantitajiet li fir-rigward tagħhom kienu rifjutati l-applikazzjonijiet għal liċenzji ta’ l-importazzjoni għal ross basmati, b’indikazzjoni tad-data tar-rifjut u tar-raġunijiet, tal-kodiċi NM, tal-pajjiż ta’ l-oriġini, tal-korp tal-ħruġ u tan-numru taċ-ċertifikat ta’ awtentiċità, kif ukoll l-isem u l-indirizz tad-detentur;

(b) sa mhux iktar tard minn jumejn xogħol wara l-ħruġ tagħhom, il-kwantitajiet li fir-rigward tagħhom inħarġu applikazzjonijiet għal liċenzji ta’ l-importazzjoni għal ross basmati, b’indikazzjoni tad-data, tal-kodiċi NM, tal-pajjiż ta’ l-oriġini, tal-korp tal-ħruġ u tan-numru taċ-ċertifikat ta’ awtentiċità, kif ukoll l-isem u l-indirizz tad-detentur;

(c) fil-każ li tkun ikkanċellata liċenzja, sa mhux iktar tard minn jumejn xogħol wara li tkun ikkanċellata, il-kwantitajiet li fir-rigward tagħhom kienu kkanċellati l-liċenzji u l-ismijiet u l-indirizzi tad-detenturi tal-liċenzji kkanċellati;

(d) fl-aħħar jum tax-xogħol ta’ kull xahar wara x-xahar ta’ rilaxx għal ċirkolazzjoni libera, il-kwantitajiet effettivament rilaxxati għal ċirkolazzjoni libera, b’indikazzjoni tal-kodiċi NM, tal-pajjiż ta’ l-oriġini, tal-korp tal-ħruġ u tan-numru taċ-ċertifikat ta’ awtentiċità.

L-informazzjoni msemmija fl-ewwel paragrafu għandha tkun ikkomunikata b’mod separat minn dik li tirrelata għal applikazzjonijiet oħra ta’ liċenzji ta’ l-importazzjoni għar-ross.

Artikolu 6

1. Fil-kuntest ta’ kontrolli każwali jew kontrolli li jimmiraw operazzjonijiet li jinvolvu riskju ta’ frodi, l-Istati Membri għandhom jieħdu kampjuni rappreżentattivi ta’ ross basmati importat kif stabbilit fl-Artikolu 242 tar-Regolament (KE) Nru 2454/93. Il-kampjuni għandhom jintbagħtu lill-korp kompetenti fil-pajjiż ta’ l-oriġini, kif elenkat fl-Anness V, għal test tal-varjetà bbażat fuq id-DNA.

L-Istati Membri jistgħu, ukoll, iwettqu testijiet tal-varjetà fuq l-istess kampjun f’laboratorju tal-Komunità.

2. Jekk ir-riżultati ta’ wieħed mit-testijiet imsemmija fil-paragrafu 1 juru li l-prodott analizzat ma jikkorrispondix mal-varjetà indikata fuq iċ-ċertifikat ta’ awtentiċità, għandu japplika d-dazju ta’ l-importazzjoni fuq ross imfesdaq li jaqa’ taħt il-kodiċi NM 1006 20, previst fl-Artikolu 11a tar-Regolament (KE) Nru 1785/2003.

3. Jekk it-testijiet imsemmija fil-paragrafu 1 jew informazzjoni oħra disponibbli għall-Kummissjoni jindikaw problema serja u twila fejn jidħlu l-proċeduri ta’ kontroll applikati minn korp kompetenti fil-pajjiż ta’ l-oriġini, il-Kummissjoni tista’ tikkuntattja lill-awtoritajiet kompetenti fil-pajjiż ikkonċernat. Jekk dawn il-kuntatti ma jirriżultawx f’soluzzjoni sodisfaċenti, il-Kummissjoni tista’ tiddeċiedi li tapplika r-rata ta’ dazju fuq l-importazzjoni għal ross imfesdaq li jaqa’ taħt il-kodiċi NM 1006 20, previst fl-Artikolu 11a tar-Regolament (KE) Nru 1785/2003 għall-importazzjonijiet ikkontrollati mill-korp konċernat, fuq il-bażi ta’ l-Artikolu 11b tar-Regolament imsemmi u fil-kondizzjonijiet stabbiliti hemmhekk.

Artikolu 7

1. Is-suq tar-ross għandu jkun ikkunsidrat iddisturbat meta, inter alia, tkun osservata żieda sostanzjali fl-importazzjonijiet ta’ ross basmati għal kwart mis-sena meta pparagunat mal-kwart preċedenti u ma jkun hemm ebda spjegazzjoni sodisfaċenti.

2. Jekk jippersisti disturb fis-suq tar-ross u jekk il-konsultazzjonijiet tal-Kummissjoni mal-pajjiżi ta’ l-esportazzjoni kkonċernati ma jirriżultawx f’soluzzjoni sodisfaċenti, id-dazju ta’ l-importazzjoni fuq ir-ross imfesdaq li jaqa’ taħt il-kodiċi NM 1006 20, previst fl-Artikolu 11a tar-Regolament (KE) Nru 1785/2003, jista’ jiġi applikat ukoll għal importazzjonijiet ta’ ross basmati, permezz ta’ deċiżjoni tal-Kummissjoni, fuq il-bażi ta’ l-Artikolu 11b tar-Regolament imsemmi u soġġett għall-kondizzjonijiet stabbiliti hemmhekk.

Artikolu 8

Il-Kummissjoni għandha żżomm l-Annessi II u V aġġornati.

Artikolu 9

Ċertifikati ta’ awtentiċità u liċenzji ta’ l-importazzjoni maħruġa qabel l-1 ta’ Lulju 2006 skond ir-Regolament (KE) Nru 1549/2004 għandhom jibqgħu validi u prodotti importati taħt dawn il-liċenzji għandhom ikunu eliġibbli għad-dazju fuq l-importazzjoni previst fl-Artikolu 11a tar-Regolament (KE) Nru 1785/2003.

Artikolu 10

Ir-Regolament (KE) Nru 1549/2004 huwa b’dan imħassar.

Ir-referenzi kollha għall-Artikoli 2 sa 8 tar-Regolament (KE) Nru 1549/2004 u l-Annessi II sa VI tiegħu għandhom jinqraw bħala referenzi għall-Artikoli 2 sa 8 ta’ dan ir-Regolament u l-Annessi I sa V tal-preżenti.

Ir-referenzi kolha għall-Anness I mar-Regolament (KE) Nru 1549/2004 għandhom jinqraw bħala referenzi għall-Anness IIIa mar-Regolament (KE) Nru 1785/2003.

Artikolu 11

Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali ta’ l-Unjoni Ewropea.

Għandu japplika mill-1 ta’ Lulju 2006.

Dan ir-Regolament għandu jkun jorbot fl-intier tiegħu u jkun applikabbli direttament fl-Istati Membri kollha.

▼M1









ANNESS I

Annotazzjonijiet stipulati fil-punt b) ta’ l-Artikolu 2 (1)

— bil-Bulgaru: Ориз Basmati с код по КН 1006 20 17 или 1006 20 98, внесен с нулева ставка на митото в съответствие с Регламент (ЕО) № 972/2006, придружен със сертификат за автентичност № … издаден от [име на компетентния орган]

— bl-Ispanjol: Arroz Basmati del código NC 1006 20 17 o 1006 20 98 importado con derecho cero en aplicación del Reglamento (CE) no 972/2006, acompañado del certificado de autenticidad no … expedido por [nombre de la autoridad competente]

— biċ-Ċek: rýže Basmati kódu KN 1006 20 17 nebo 1006 20 98, která se dováží za nulové clo na základě nařízení (ES) č. 972/2006, a ke které se připojí osvědčení o pravosti č. … vydané [název příslušného subjektu]

— bid-Daniż: Basmati-ris henhørende under KN-kode 1006 20 17 eller 1006 20 98 importeres med nultold i henhold til forordning (EF) nr. 972/2006, ledsaget af ægthedscertifikat nr. … udstedt af [den kompetente myndigheds navn]

— bil-Ġermaniż: Basmati-Reis des KN-Codes 1006 20 17 oder 1006 20 98, eingeführt zum Zollsatz Null gemäß der Verordnung (EG) Nr. 972/2006 und begleitet von einem Echtheitszeugnis Nr. …, ausgestellt durch [Name der zuständigen Behörde]

— bl-Estonjan: basmati riis CN-koodiga 1006 20 17 või 1006 20 98, mis on imporditud tollimaksu nullmääraga vastavalt määrusele (EÜ) nr 972/2006 ning millega on kaasas [pädeva asutuse nimi] välja antud autentsussertifikaat nr …

— bil-Grieg: Ρύζι μπασμάτι του κωδικού 1006 20 17 ή 1006 20 98 εισαγόμενο με μηδενικό δασμό κατ’ εφαρμογή του κανονισμού (ΕΚ) αριθ. 972/2006, συνοδευόμενο με το πιστοποιητικό γνησιότητας αριθ. … που εκδόθηκε από [ονομασία της αρμόδιας αρχής]

— bl-Ingliż: basmati rice falling within code of CN 1006 20 17 or 1006 20 98 and imported at a zero rate of duty under Regulation (EC) No 972/2006, accompanied by authenticity certificate No … drawn up by [name of the competent authority]

— bil-Franċiż: Riz Basmati du code NC 1006 20 17 ou 1006 20 98 importé à droit nul en application du règlement (CE) no 972/2006, accompagné du certificat d’authenticité no … établi par [nom de l’autorité compétente]

— bit-Taljan: Riso Basmati di cui al codice NC 1006 20 17 o 1006 20 98 importato a dazio zero ai sensi del regolamento (CE) n. 972/2006, corredato del certificato di autenticità n. … rilasciato da [nome dell’autorità competente]

— bil-Latvjan: Basmati rīsi ar KN kodu 1006 20 17 vai 1006 20 98, ko importē bez ievedmuitas nodokļa saskaņā ar Regulu (EK) Nr. 972/2006, kuriem pievienota autentiskuma apliecība Nr. …, ko izsniegusi [kompetentās iestādes nosaukums]

— bil-Litwan: Basmati ryžiai klasifikuojami KN kodu 1006 20 17 arba 1006 20 98, įvežti pagal nulinį muito mokestį pagal Reglamentas (EB) Nr. 972/2006, prie kurio pridėtas autentiškumo sertifikatas Nr. …, išduotas [kompetentingos institucijos pavadinimas]

— bl-Ungeriż: az 1006 20 17 vagy az 1006 20 98 KN-kód alá sorolt, a/az 972/2006/EK rendelet alkalmazásában nulla vámtétel mellett behozott basmati rizs, a/az [illetékes hatóság neve] által kiállított, … számú eredetiségigazolással együtt

— bl-Olandiż: Basmati-rijst van GN-code 1006 20 17 of 1006 20 98, ingevoerd met nulrecht overeenkomstig Verordening (EG) nr. 972/2006, vergezeld van het echtheidscertificaat nr. …, opgesteld door [naam van de bevoegde instantie]

— bil-Pollakk: Ryż Basmati objęty kodem CN 1006 20 17 lub 1006 20 98, do którego przywiezienia zastosowano zerową stawkę celną zgodnie z rozporządzeniem (WE) nr 972/2006, z załączonym do niego certyfikatem autentyczności nr … sporządzonym przez [nazwa właściwego organu]

— bil-Portugiż: Arroz Basmati do código NC 1006 20 17 ou 1006 20 98 importado com direito nulo em aplicação do Regulamento (CE) n.o 972/2006, acompanhado do certificado de autenticidade n.o … estabelecido por [nome da autoridade competente]

— bir-Rumen: Orez Basmati având codul NC 1006 20 17 sau 1006 20 98 și importat cu taxe vamale zero, în baza Regulamentului (CE) nr. 972/2006, însoțit de certificatul de autenticitate nr. …. eliberat de (numele autorității competente)

— bis-Slovakk: ryža Basmati s kódom KN 1006 20 17 alebo 1006 20 98 dovážaná s nulovou sadzbou cla v súlade s nariadením (ES) č. 972/2006, sprevádzaná osvedčením o pravosti č. … vystavenom [názov príslušného orgánu]

— bis-Sloven: Riž basmati s kodo KN 1006 20 17 ali 1006 20 98, uvožen po stopnji nič ob uporabi Uredbe (ES) št. 972/2006, s priloženim potrdilom o pristnosti št. …, ki ga je izdal [naziv pristojnega organa]

— bil-Finlandiż: Asetuksen (EY) N:o 972/2006 mukaisesti tullivapaasti tuotu CN-koodiin 1006 20 17 tai 1006 20 98 kuuluva Basmati-riisi, jonka mukana on ….:n [toimivaltaisen viranomaisen nimi] myöntämän aitoustodistuksen N:o …

— bl-Iżvediż: Basmatiris med KN-nummer 1006 20 17 eller 1006 20 98 som importeras tullfritt i enlighet med förordning (EG) nr 972/2006, åtföljt av äkthetsintyg nr … som utfärdats av [den behöriga myndighetens namn].

▼B









ANNESS II







Korpi awtorizzati biex joħorġu ċ-ċertifikati ta’ awtentiċità msemmija fl-Artikolu 2(2)(b) L-INDJA (1) Export Inspection Council (Ministry of Commerce, Government of India) [Il-Kunsill għall-Ispezzjoni ta’ l-Esportazzjoni (il-Ministeru tal-Kummerċ, il-Gvern ta’ l-Indja)] IL-PAKISTAN (2): Trading Corporation of Pakistan (Pvt) Ltd (1) Fir-rigward tal-varjetajiet Basmati 370, Basmati 386, Tip-3 (Dhradun), Taraori Basmati (HBC-19), Basmati 217, Ranbir Basmati, Pusa Basmati u Super Basmati. (2) Fir-rigward tal-varjetajiet Kernel (Basmati), Basmati 370, Pusa Basmati u Super Basmati.









ANNESS III

Kampjun ta’ ċertifikat ta’ awtentiċità msemmi fl-Artikolu 3(1)

▼M1









ANNESS IV

Annotazzjonijiet stipulati fil-punt b) ta’ l-Artikolu 4 (1)

— bil-Bulgaru: Ориз Basmati с код по КН 1006 20 17 или 1006 20 98, внесен с нулева ставка на митото в съответствие с Регламент (ЕО) № 972/2006, придружен с копие от сертификат за автентичност № … издаден от [име на компетентния орган]

— bl-Ispanjol: Arroz Basmati del código NC 1006 20 17 o 1006 20 98 importado con derecho cero en aplicación del Reglamento (CE) no 972/2006, acompañado de una copia del certificado de autenticidad no … expedido por [nombre de la autoridad competente]

— biċ-Ċek: Rýže Basmati kódu KN 1006 20 17 nebo 1006 20 98, která se dováží za nulové clo na základě nařízení (ES) č. 972/2006, a ke které se připojí kopie osvědčení o pravosti č. … vydané [název příslušného subjektu]

— bid-Daniż: Basmati-ris henhørende under KN-kode 1006 20 17 eller 1006 20 98 importeres med nultold i henhold til forordning (EF) nr. 972/2006, ledsaget af en kopi af ægthedscertifikat nr. … udstedt af [den kompetente myndigheds navn]

— bil-Ġermaniż: Basmati-Reis des KN-Codes 1006 20 17 oder 1006 20 98, eingeführt zum Zollsatz Null gemäß der Verordnung (EG) Nr. 972/2006 und begleitet von einer Kopie des Echtheitszeugnisses Nr. …, ausgestellt durch [Name der zuständigen Behörde]

— bl-Estonjan: Basmati riis CN-koodiga 1006 20 17 või 1006 20 98, mis on imporditud tollimaksu nullmääraga vastavalt määrusele (EÜ) nr 972/2006 ning millega on kaasas [pädeva asutuse nimi] välja antud autentsussertifikaadi nr … koopia

— bil-Grieg: Ρύζι μπασμάτι του κωδικού 1006 20 17 ή 1006 20 98 εισαγόμενο με μηδενικό δασμό με εφαρμογή του κανονισμού (ΕΚ) αριθ. 972/2006, συνοδευόμενο με αντίγραφο του πιστοποιητικού γνησιότητας αριθ. … που εκδόθηκε από [ονομασία της αρμόδιας αρχής]

— bl-Ingliż: Basmati rice falling within code of CN 1006 20 17 or 1006 20 98 and imported at a zero rate of duty under Regulation (EC) No 972/2006, accompanied by a copy of authenticity certificate No … drawn up by [name of the competent authority]

— bil-Franċiż: Riz Basmati du code NC 1006 20 17 ou 1006 20 98 importé à droit nul en application du règlement (CE) no 972/2006, accompagné d’une copie du certificat d’authenticité no … établi par [nom de l’autorité compétente]

— bit-Taljan: Riso Basmati di cui al codice NC 1006 20 17 o 1006 20 98 importato a dazio zero ai sensi del regolamento (CE) n. 972/2006, corredato di una copia del certificato di autenticità n. … rilasciato da [nome dell’autorità competente]

— bil-Latvjan: Basmati rīsi ar KN kodu 1006 20 17 vai 1006 20 98, ko importē bez ievedmuitas nodokļa saskaņā ar Regulu (EK) Nr. 972/2006, kuriem pievienota autentiskuma apliecības Nr. … kopija, ko izsniegusi [kompetentās iestādes nosaukums]

— bil-Litwan: Basmati ryžiai klasifikuojami KN kodu 1006 20 17 arba 1006 20 98, įvežti pagal nulinį muito mokestį pagal Reglament (EB) Nr. 972/2006, prie kurio pridėta autentiškumo sertifikato Nr. …, išduoto [kompetentingos institucijos pavadinimas], kopija

— bl-Ungeriż: Az 1006 20 17 vagy az 1006 20 98 KN-kód alá sorolt, a 972/2006/EK rendelet alkalmazásában nulla vámtétel mellett behozott basmati rizs, a/az [illetékes hatóság neve] által kiállított, … számú eredetiségigazolás másolatával együtt

— bl-Olandiż: Basmati-rijst van GN-code 1006 20 17 of 1006 20 98, ingevoerd met nulrecht overeenkomstig Verordening (EG) nr. 972/2006, vergezeld van een kopie van het echtheidscertificaat nr. …, opgesteld door [naam van de bevoegde instantie]

— bil-Pollakk: Ryż Basmati objęty kodem CN 1006 20 17 lub 1006 20 98, do którego przywiezienia zastosowano zerową stawkę celną zgodnie z rozporządzeniem (WE) nr 972/2006, z załączoną do niego kopią certyfikatu autentyczności nr … sporządzonego przez [nazwa właściwego organu]

— bil-Portugiż: Arroz Basmati do código NC 1006 20 17 ou 1006 20 98 importado com direito nulo em aplicação do Regulamento (CE) n.o 972/2006, acompanhado de uma cópia do certificado de autenticidade n.o … estabelecido por [nome da autoridade competente]

— bir-Rumen: Orez Basmati având codul CN 1006 20 17 sau 1006 20 98 importat cu taxe vamale zero în baza Regulamentului (CE) nr. 972/2006, însoțit de certificatul de autenticitate nr. … eliberat de (numele autorității competente)

— bis-Slovakk: Ryža Basmati s kódom KN 1006 20 17 alebo 1006 20 98 dovážaná s nulovou sadzbou cla v súlade s nariadením (ES) č. 972/2006, sprevádzaná kópiou osvedčenia o pravosti č. … vystavenom [názov príslušného orgánu]

— bis-Sloven: Riž basmati s kodo KN 1006 20 17 ali 1006 20 98, uvožen po stopnji nič ob uporabi Uredbe (ES) št. 972/2006, s priloženo kopijo potrdila o pristnosti št. …, ki ga je izdal [naziv pristojnega organa]

— bil-Finlandiż: Asetuksen (EY) N:o 972/2006 mukaisesti tullivapaasti tuotu CN-koodiin 1006 20 17 tai 1006 20 98 kuuluva Basmati-riisi, jonka mukana on ….:n [toimivaltaisen viranomaisen nimi] myöntämän aitoustodistuksen N:o … jäljennös

— bl-Iżvediż: Basmatiris med KN-nummer 1006 20 17 eller 1006 20 98 som importeras tullfritt i enlighet med förordning (EG) nr 972/2006, åtföljt av en kopia av äkthetsintyg nr … som utfärdats av [den behöriga myndighetens namn].

▼B









ANNESS V

Korpi awtorizzati biex iwettqu t-testijiet tal-varjetà msemmija fl-Artikolu 6

L-INDJA:

Export Inspection Council

Department of Commerce

Ministry of Commerce and Industry

3rd Floor

NDYMCA Cultural Central Bulk

1 Jaisingh Road

New Delhi 110 001

India

Tel: (91-11) 374 81 88/89, 336 55 40

Faks: (91-11) 374 80 24

e-mail: eic@eicindia.org

IL-PAKISTAN:

Trading Corporation of Pakistan Limited

4th and 5th Floor,

Finance & Trade Centre,

Shahrah-e-Faisal,

Karachi 75530,

Pakistan

Tel: (92-21) 290 28 47

Faks: (92-21) 920 27 22 and 920 27 31